Jørn Andersen
Store norske leksikon,Sport og spill,Ballsport,Fotball,Norsk fotball
Jørn Andersen er en tidligere fotballspiller som opprinnelig er norsk, men fra 1993 tysk statsborger. Han var spiss og ble toppscorer i både Norge og Tyskland, den eneste nordmannen som har blitt toppscorer i 1. Bundesliga. Han spilte 27 kamper og skåret 5 mål for det norske landslaget.
Etter karrieren ble han trener, og var fra 2016 til 2018, noe omstridt, landslagstrener for Nord-Korea. Fra 2018 er han trener for den sørkoreanske toppklubben Incheon United.Jørn Andersen er sønn av håndballspilleren Bjørg Andersen. Spillestil Jørn Andersen var en målfarlig spiss som hadde en god skuddfot og evnen til å være på rett sted til rett tid. Han var spesielt effektiv innenfor motstanderens sekstenmeter. Karriere som trener Etter at han la opp som spiller, har Andersen vært trener i Tyskland og Hellas og ledet 1. FSV Mainz til opprykk til den øverste divisjonen i Tyskland, Bundesliga, i 2009, men fikk sparken rett før serien startet samme høst.I mai 2016 ble han ansatt i stillingen som landslagstrener for Nord-Korea. Hans ansettelse var omstridt og ble blant annet kritisert av Amnesty International på grunn av landets behandling av opposisjonelle. Selv mente Andersen at fotballen kan være med på å bygge broer.Andersen forlot stillingen, da toårskontrakten gikk ut i slutten av mars 2018. Meritter i klubbfotball Jørn Andersen ble norsk cupmester (norgesmester) i 1984 med Fredrikstad. Personlige meritter Jørn Andersen var toppscorer i norsk førstedivisjon i 1985 med 23 mål på 22 kamper (Vålerenga) og i tysk Bundesliga med 18 mål på 34 kamper i sesongen 1989/90 (Eintracht Frankfurt). Klubber som spiller Fredrikstad (1982–1984)  Vålerenga (1985) Nürnberg (1995–1998) Eintracht Frankfurt (1988–1990) og (1991–1994) Fortuna Düsseldorf (1990–1991) Hamburger SV (1994–1995) Dynamo Dresden (1995) Zürich (1995–1997) Lugano (1997–1999) Locarno (spillende trener) (1999–2001) Klubber og landslag som trener Locarno (2000–01, spillende trener) Rot-Weiss Oberhausen (2003–04) Borussia Mönchengladbach (2005–06, assistent) Skoda Xanthi (2007), Kickers Offenbach 2007–08) 1. FSV Mainz (2008–09) Larissa (2010–11) Karlsruher (2011–12) Austria Salzburg (2015) Nord-Korea (2016–18) Incheon United (2018–2019) Hongkong (2021–) Les mer i Store norske leksikon fotball norsk fotball